# Akademski pevski zbor Sv. Cecilije

### Iz Wikipedije, proste enciklopedije

| Da bo članek zadostoval merilom kakovosti, ga bo treba urediti. O tem se lahko pogovorite na pogovorni strani članka. Pomagajte si tudi s Slogovnim priročnikom.

Ljubezen do glasbe in petja ter želja po skupnem druženju je pred skoraj štiridesetimi leti povezala skupino študentov in mlajših izobražencev. Začelo se je spomladi leta 1966, ko je v Ljubljani potekal mladinski misijon. Prijatelji, ki jih je navdušilo misijonsko sporočilo, so pod vodstvom Tomaža Tozona s tedanjimi popularnimi cerkvenimi popevkami polepšali velikonočne praznike. Iz te skupine je nastal mladinski zbor svete Cecilije, ki je z leti dobil uradni in žlahtnejši naziv Akademski pevski zbor svete Cecilije. S krajšim presledkom je zbor vsa ta leta bogatil cerkveno glasbeno ustvarjanje, svojim članom pa dajal mnogo veselja in lepih skupnih trenutkov.

V zboru so se kalili mnogi danes pomembni Slovenci, med njimi trije sedanji škofje z nadškofom Alojzijem Uranom na čelu, veliko predstavnikov glasbenega sveta ter celo evropski poslanec Lojze Peterle.

Pevci so vedno prihajali iz širne Slovenije in prav tako je še sedaj, ko v zboru najdete Primorce, Prekmurce, Gorenjce in udeležence vseh ostalih pokrajin in celo držav (celo daljne Argentince). V zboru je veliko študentov, ki pa se vsakih nekaj let zamenjajo, tako da ima človek včasih občutek, kot da stoji na prepihu. A prav ta značilnost daje zboru svojo mladost in svežino, saj se nima časa postarati ali zaspati, ker ga vedno ženejo sveže ideje in mlade moči.

Osrednje zbirališče zbora je Sattnerjeva ali pevska soba pri bratih Frančiškanih na Tromostovju, pevske vaje so vsak teden med akademskim letom, in sicer v torek med 19.45 in 21.45. Več informacij je na voljo na spletni strani zbora www.cilka.org. Zbor vodi Ivan Vombergar, na orglah pa ga spremlja Margareta Gregorinčič.

Dirigenti skozi zgodovino zbora:

- 1972 Tomaž Faganel,
- 1975 Marija Škof,
- 1976 Franjo Krasovac,
- 1978 Franci Ban,
- 1979 Marko Gašperčič,
- 1981 Marija Perko,
- 1983 Vida Kopač,
- 1984 Roman Pušnjak,
- 1985 Urban Udovič,
- 1986 Cirila Kovič,
- 1993 Barbara Vodnik,
- 1999 Barbara Lotrič roj. Vodnik,
- 2001 Ivan Vombergar

## [uredi] Glej tudi

- Seznam slovenskih pevskih zborov

Vzpostavljeno iz »http://sl.wikipedia.org../../../a/k/a/Akademski_pevski_zbor_Sv._Cecilije_1fde.html«

Kategoriji: Neurejeni članki | Slovenski pevski zbori

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje